**Arbejdsspørgsmål vedr. dansk landbrug**

Vores bog er skrevet for ni år siden, så mange af statistikkerne i afsnittet om ”Landbruget i dag” viser faktisk landbruget ”i går”. I skal derfor arbejde med mere opdateret statistik (2013-14) for at belyse den nyeste udvikling.

Hovedkilde hertil er ”Erhvervet i tal 2014 fra Landbrug & Fødevarer. (link på <http://www.lwo.dk/NG/landbrug2.html>) – bemærk sidetal i [xx].

Friluftsrådet har udgivet ”Sådan ligger landet – tal om landbruget 2013”. – bemærk sidetal (xx).

1. Hvor stort et areal dækker dansk landbrug i dag, og hvordan benyttes arealet? [33, 75]

2. Hvor mange landbrug er der tilbage i 2013, og hvor mange % har både kvæg, svin og planteavl? [26]

3. Statistikken siger, at der produceres godt 18 millioner slagtesvin pr. år, men der er kun godt 12 millioner i svinebestand. Hvordan kan det lade sig gøre? [28]

4. En dansk ko producerer i 2013 ca. 9100 kg mælk/år. I 1984 producerede den kun 5900 kg/år. Giv nogle bud på, hvordan man kan opnå en sådan fremgang på 54 %. [27]

5. Tilsvarende kan en dansk so nu føde 30 pattegrise/år mod ca. 19 pattegrise/år i 1984. Giv nogle bud på, hvordan man kan opnå en sådan fremgang. [73]

6. Hvordan har udviklingen været i pesticider og andre bekæmpelsesmidler i Danmark? [78, 79], (23). Kommenter udviklingen.

7. Hvordan går det med landbrugets kvælstofbelastning af miljøet? (17, 18), [98]. Og med kalium og fosfor?

8. Hvordan er landbrugets økonomi – årlig indtægt, gæld? Og udviklingen i økonomien? [83]

9. Gør det nogen forskel om man læser i den ene eller den anden kilde, når man søger faktuelle oplysninger om dansk landbrug?